《戏续前韵简幕掾林治中》
宋代·郑清之

梅霖妒日强遮藏，西雨东边漏隙光。
黄口禽鸣应乳臭，白花栀坼似衙香。
排根荷出怜嵇绍，遁迹莼肥哂孟尝。
闲处便成清境界，底须沂水羡雩凉。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。